Colm?
Kommer du med på pubben, Colm?
Klokken er to.
Ses vi så dernede?
Så ses vi dernede.
Hvad laver du hjemme?
Bror?
Hvad laver du hjemme?
Jeg bankede på hos ColmSonnyLarry. Han sidder der bare.
Sidder og laver hvad?
Sidder og laver ingenting.
Han ryger.
Sov han?
Han ryger, Siobhán. Hvordan kan man ryge i søvne?
Har I skændtes?
Vi har ikke skændtes.
Jeg tror ikke, vi har skændtes.
Har vi skændtes?
Hvorfor skulle han ikke åbne døren for mig?
Måske kan han bare ikke lide dig længere.
Pint, Jonjo.
Er Colm ikke sammen med dig?
- Nej. - Colm er altid sammen med dig.
- Jeg ved det. - Bankede du ikke på hos ham?
Jeg bankede på hos ham.
- Hvor er han? - Han sidder der bare.
Sidder og laver hvad?
Sidder og laver ingenting.
Han ryger.
Har I skændtes?
Jeg tror ikke, vi har skændtes.
Det lyder, som om I har skændtes.
Ja, det lyder, som om vi har skændtes.
Skal jeg prøve igen?
Det ville være bedst.
Betjent Kearney.
Han hilser aldrig.
Han hilser fandeme aldrig.
Colm?
Døren stod åben, Colm.
Colm?
Hvor fanden skal du hen?
- Allesammen? - Nej, det er sandt.
Han scorede seks point fra åbent spil.
Han var knap på størrelse med en dværg!
Det er sandt!
- Hejsa. - Hejsa, Pádraic.
Sæt dig et andet sted.
Hvad?
Men jeg har min pint dér, Colm.
Han har sin pint dér, Colm,
fra da han kom og bestilte sin pint tidligere.
Okay.
Så sætter jeg mig et andet sted.
Har I skændtes?
Jeg tror ikke, vi har skændtes.
Men I skændes nu.
I skændes nu. Han sidder udenfor
alene, som en hvad-er-det-nu-det-hedder?
Det lader til, vi skændes.
Så må jeg hellere tale med ham.
Se, hvad alt det her drejer sig om.
Det ville være bedst.
Nu sidder jeg ved din side,
og hvis du går ind, følger jeg efter,
og hvis du går hjem, følger jeg også efter.
Hvis jeg har gjort dig noget,
så sig mig, hvad det er.
Og hvis jeg har sagt noget,
sagde jeg det måske i fuld tilstand og glemte det,
men jeg tror ikke, jeg har glemt noget sådan.
Men hvis jeg har, så sig mig hvad,
og så undskylder jeg også for det, Colm.
Af hele mit hjerte vil jeg undskylde.
Bare stop med at løbe fra mig som et humørsygt skolebarn.
Men du sagde ikke noget til mig.
Og du gjorde ikke noget mod mig.
Det tænkte jeg også.
Jeg kan bare ikke lide dig mere.
Du kan da godt lide mig.
Nej, det kan jeg ikke.
Men du kunne lide mig i går.
Kunne jeg det?
Det troede jeg, du kunne.
Pádraic.
Dominic.
Hvad er der galt med dig?
Der er intet galt med mig, for guds skyld.
Se det her, jeg fandt.
En pind med en krog.
Hvad kan man mon bruge den til?
Til at få fat på ting, der er omtrent en pind væk?
Hvor skal du hen?
Herned.
Det lyder som en god plan!
- Har du nogen smøger? - Nej.
Jo. Du har altid smøger.
ColmSonnyLarry er på Jonjos og deler en masse smøger ud.
Til enhver, der har lyst.
- Jaså? - Nej!
Du opfører dig frygtelig usædvanligt.
Hvad laver du her?
Var pubben lukket?
Nej, den var åben.
Står der noget i avisen?
Stadig bare om borgerkrigen.
En værre situation.
Fru McCormick kommer senere, Pádraic. Jeg kunne ikke undgå hende.
Jeg ved ikke, om du vil være her, men du er normalt ude.
Er jeg?
Ja, det ved du, du er.
Jeg er ligeglad, Siobhán.
Det er også dit hus.
Er det seks år siden, at din mor og far døde, Siobhán...
eller er det syv år siden, de døde?
Det er snart otte år siden, fru McCormick.
Er det snart otte år siden?
Som tiden dog flyver, hva'?
Ja, når man morer sig...
Tag over på pubben, Pádraic, hvis du vil irritere os.
Jeg behøver ikke være dernede hver aften, vel?
ColmSonnyLarry skræmte ham væk, formoder jeg.
Hvad har du hørt om ColmSonnyLarry?
Plejede I ikke at være bedstevenner?
Vi er stadig bedste venner.
- Nej, I er ej. - Hvem siger det?
Det siger hun.
For guds skyld, Siobhán.
Jeg sagde intet i den dur, fru McCormick! Jeg sludrede bare.
Tag nu til Jonjos, Pádraic, og lad være at gå os på nerverne.
Fru McCormick får aldrig chancen for at komme over og sludre.
Det er fordi, du undgår hende.
Jeg undgår ikke hende!
Du gemmer dig bag mure, hvis hun kommer gående.
Nej, jeg...
...gemmer mig ikke bag mure.
Held og lykke til jer.
Hvad end I skændes om.
Jeg hørte ikke, der var en session.
Det skete i sidste øjeblik.
Colm besluttede det.
Alle damerne elsker Colm, du ved. Det har de altid gjort.
Jaså? Det passer ikke.
Du er stadig forbudt adgang, Dominic! Ud!
Det var kun indtil april.
Hvad er vi nu?
April.
Men læg den pind udenfor, og lad være at genere kvinderne.
Er der kvinder?
Der er kvinder.
Og gode.
Da jeg tog min hund ud
Og skød ham
Nede i County Kildare...
Hvis vi sad ved siden af Colm, ville kvinderne også tale med os,
og så kunne vi bruge vores hyggesnak.
Jeg har det fint med at sidde her.
Jaså?
Så du har det fint?
Så fyld jeres glas med brandy...
Jeg kan ikke udstå rørstrømske sange.
Spil noget dansemusik, Colm!
Som man kan danse til.
I stedet for at høre tudemarie klynke.
Så vær afslappet og fri...
Jeg har nok problemer med ham uden dit ævl!
Hvilke problemer har du med ham?
Han er bare...
Han vil ikke være venner med mig længere.
Hvad er han, 12?
Hvorfor vil han ikke være venner med dig længere?
Far slår os ihjel, hvis vi vækker ham, når han har gokket.
Får du ikke ballade for at stjæle hans whisky?
Jeg får problemer,
men fuck det.
Jeg så kanon- og geværild på fastlandet i aftes.
Så du det?
Det er borgerkrigen.
Det ved jeg godt.
Jeg tænker ikke på krige. Jeg er imod dem.
Krige og sæbe.
Så meget siger jeg dig.
Vi er gode til at sludre, ikke?
Os to?
Din søster, kan hun lide at sludre?
Ikke så meget som de fleste kvinder, men hun sludrer sommetider.
Hun foretrækker at læse.
At læse?
Det var satans.
Læsning.
Har du nogensinde set hende uden tøj på?
Det har jeg ikke.
Nej, og du er hendes bror?
Ikke engang som barn?
Jeg kan ikke lide at snakke om den slags, Dominic!
Hvilken slags ting?
Søstre uden tøj på!
Du så min far uden tøj på.
Og det vil jeg fortryde til den dag, jeg dør.
Ja, det må du nok sige.
Hans lille, brune pik...
Hvad er der galt med ham?
Han har måske modtaget dårligt nyt?
Far?
Nej, ColmSonnyLarry.
Sagde jeg ikke, jeg ville gå, hvis du klynkede over den drønnert igen?
Det lod ikke til, han havde modtaget dårligt nyt i aftes.
Det så ud, som om en byrde var blevet løftet fra hans skuldre.
MARTS 1923
APRIL 1923 FRE 1
Jeg går bare forbi med mine køer.
Hvad?
Jeg går bare forbi mine køer. Jeg ville ikke, du ved...
Du fører dem som regel ikke denne vej.
Nej, men den lille fyr blev bange for en høne rundt om hjørnet, så...
Jeg så...
Jeg så først i går, hvilken måned vi er skiftet til...
Narrer du mig?
Det er april.
Skal jeg invitere dig med på vej til pubben senere?
Så gør jeg det.
Nå...
Jeg må hellere jage efter disse fjolser, før de stikker af.
Måske kan de heller ikke lide mig længere.
Så ses vi klokken to, Colm.
Vil du med ned og få en sherry senere?
Der er ingen grund til at sidde herinde på en dejlig dag.
Så gør jeg det.
Hvordan går det med bogen?
Den er trist.
Trist?
Du bør læse en munter én, Siobhán, ellers bliver du måske trist.
Føler du dig aldrig ensom, Pádraic?
Føler mig hvad?
Ensom.
Om jeg føler mig ensom?
Hvad er der med folk?
Jøsses.
"Ensom." Det var satans.
Colm?
Pint, Jonjo.
Hvordan virker han?
Han har det godt, tror jeg. I hvert fald med mig.
Hvad laver du?
Så du vil være en idiot igen i dag?
Må jeg nu ikke drikke en pint i fred, Pádraic?
Så bed ikke en mand om at komme forbi dit skide hus,
som om han ikke har bedre at tage sig til.
Jeg bad dig ikke om at komme forbi.
Og du har intet bedre at tage dig til.
Du har intet bedre at tage dig til.
Jeg ved, jeg ikke har bedre at tage mig til,
men jeg kunne tage mig til bedre ting
end at komme forbi dit hus, Colm Doherty!
Såsom?
Hvad kunne du ellers gøre?
Læse.
Læse?
I morges...
...skrev jeg dette.
I morgen skriver jeg anden del af det.
Og dagen efter skriver jeg tredje del.
Og onsdag vil verden have en ny sang,
som ikke havde fandtes, hvis jeg havde brugt ugen
på at lytte til dit ævl, Pádraic Súilleabháin.
Vil du gå udenfor med min pint, eller skal jeg gå udenfor med min?
Jeg går udenfor med min pint, for det er en elendig sang,
og jeg ville ikke spilde din tid på det.
Jeg var for hård i går.
I går, siger han.
Jeg ved godt, du var for hård i går.
Og i dag.
Jeg har bare...
Jeg har bare en enorm følelse af, at tiden løber fra mig, Pádraic.
Og jeg har brug for at bruge resten af min tid på at tænke og komponere.
Og forsøge at undgå at lytte
til flere af de kedelige ting, som du har at sige.
Men jeg er ked af det. Det er jeg.
Er du døende?
Nej, jeg er ikke døende.
Men så har du masser af tid.
Til at sludre?
- Ja. - Til formålsløs sludren?
Ikke formålsløs sludren. God, normal sludren.
Så vi sludrer formålsløst videre, og mit liv bliver ved at svinde ind.
Og om 12 år vil jeg dø uden noget eftermæle,
udover de samtaler, jeg har haft med en begrænset mand?
Jeg sagde: "Ikke formålsløs sludren."
Jeg sagde: "God, normal sludren."
Forleden brugte du to timer på at fortælle mig
om de ting, du fandt i dit lille æsels lort den dag.
To timer, Pádraic. Jeg tog tid.
Det var ikke min lille æsels lort.
Det var min ponys lort, hvilket viser, hvor meget du lyttede.
Intet af det hjælper mig, forstår du?
Intet af det hjælper mig.
Vi kan bare sludre om noget andet.
Hvad er der galt med dig?
Ingenting.
Skulle vi ikke snuppe en sherry?
Jeg har ikke lyst.
Nej, jeg gider ikke det her igen i dag.
Hvad fanden foregår der med dig og min skide bror?
Kom ikke her og råb ad mig
midt på dagen, okay, Siobhán?
Du kan ikke pludselig stoppe med at være venner med en fyr!
Hvorfor ikke?
Hvorfor ikke? Fordi det ikke er pænt.
- Vil du have en sherry? - Nej!
Javel.
Sagde han noget, da han var fuld?
Nej, jeg foretrækker, når han er fuld.
Det er resten af tiden, jeg har et problem.
Hvad fanden er problemet så?
Han er kedelig, Siobhán.
Hvad er han?
Han er kedelig.
Men han har altid været kedelig. Hvad har ændret sig?
Jeg har forandret mig.
Jeg har bare ikke plads til kedsomhed i mit liv længere.
Men du bor på en ø ud for Irlands kyst, Colm.
Hvad fanden håber du på?
På lidt fred, Siobhán. Det er alt.
På lidt fred i mit hjerte.
Det kan du vel godt forstå, ikke?
Kan du ikke?
Synes du, jeg er kedelig?
Nej. For du ikke er kedelig. Du er rar.
Det tænkte jeg også. Jeg er en munter fyr.
Det var jeg i hvert fald.
Indtil min bedste ven begyndte at te sig.
Det er ham, Pádraic.
Måske er han bare deprimeret.
Det var det, jeg tænkte... At han er deprimeret.
I så fald kunne han i det mindste holde det for sig selv.
Du ved, undertrykke det, ligesom os andre.
Nej, Jenny! Ud!
Ud!
Hun vil bare have lidt selskab, Siobhán.
Dyr hører til udendørs. Det har jeg sagt.
Og folk griner ikke ad mig bag min ryg...
...vel?
Nej. Hvorfor skulle de gøre det?
De synes ikke, jeg er dum eller noget?
Dum?
Nej.
Du virker ikke ret sikker.
Selvfølgelig er jeg sikker.
Dominic er øens dumrian, ikke?
Jo, det er han. Han er langt foran.
Vent, langt foran? Hvem er så den næstdummeste?
Jeg kan ikke lide at dømme folk på den måde, kan jeg vel?
- På hvilken måde? - Efter dumhedsgrad.
Det ved jeg, du ikke kan. Og heller ikke jeg.
- Men prøv. - Nej!
Jeg nægter.
Der er nok dømmende mennesker på den her skide ø, så nej!
Du er ikke dum! Du er en rar mand. Så kom videre!
Jeg er lige så klog som dig.
Det ved jeg i det mindste.
Vær nu ikke så dum.
Hvad skete der med dig?
Min far opdagede det med whiskyen.
Jøsses, Dominic!
Din stakkel.
Hvad fanden slog han dig med?
En kedel var den sidste ting. Det havde været fint, på nær tuden.
Vil du have et lift til kirken?
Fuck de skiderikker!
Dominic!
Men kunne jeg overnatte hos jer?
Bare for én nat?
Godt, bare for én nat.
Dejligt! Så ses vi til aftensmaden.
Tilgiv mig, for jeg har syndet.
Der er vist gået otte uger, siden jeg sidst har skriftet.
Fortsæt, Colm.
Bare det sædvanlige, fader. Druk og urene tanker.
Og en smule stolthed.
Det har jeg aldrig set som en synd, men jeg sidder her nu.
Og...
Hvad med fortvivlelsen?
Der er ikke så meget af den for tiden. Gudskelov.
Og hvorfor taler du ikke med Pádraic Súilleabháin længere?
Det er vel ikke en synd, fader?
Nej, men det er heller ikke særlig rart, er det?
Hvem har fortalt dig det?
Det er en ø, Colm. Nyheder spreder sig.
Og Pádraic bad mig nævne det.
Jaså.
Så...
Det er ikke ham, du har de urene tanker om, er det?
Laver du sjov?
Laver du fucking sjov?
Folk har også urene tanker om mænd.
Har du urene tanker om mænd, fader?
Jeg har ikke urene tanker om mænd.
Hvor vover du at sige det om kirkens mand?
Du startede.
Forsvind så fra min skriftebås.
Jeg tilgiver dig ikke for noget indtil næste gang.
Så må jeg hellere undgå at dø i mellemtiden, hva'?
Så var jeg på røven!
Du vil være på røven!
Ja, du vil være på røven!
Pint, Colm?
Hvis du ikke stopper med at tale til mig, genere mig
og sende din søster eller din præst efter mig...
Jeg sendte ikke min søster, vel?
Hun gør, som hun vil.
Men ja, jeg sendte præsten.
Jeg har besluttet mig at gøre følgende.
Jeg har en saks derhjemme.
Og for fremtiden, hver gang du generer mig,
vil jeg tage min saks
og klippe én af mine fingre af.
Og så giver jeg dig fingeren.
En finger fra min venstre hånd. Min violinhånd.
Og hver gang du generer mig igen,
klipper jeg endnu én af og giver dig den,
indtil du fatter, at du bør stoppe.
Eller jeg ikke har flere fingre tilbage.
Gør det situationen klar for dig?
Ikke rigtig, nej.
For jeg vil ikke såre dine følelser, Pádraic.
Det vil jeg ikke.
Men det føles, som om jeg er nødt til at være drastisk.
Du har masser af andre muligheder.
Hvordan er fingre din første tanke?
Vær sød ikke at tale til mig
længere, Pádraic.
- Jeg beder dig. - Men...
Vær stille, Pádraic.
- Vær nu bare stille. - Ja, vær stille.
Jeg skal nok være stille.
Men min søster og jeg tænkte, at du måske bare var deprimeret, Colm.
Og det med fingrene bekræfter det.
Er du ikke enig, Colm?
Fra nu af.
Jeg har aldrig hørt lignende.
Samme her. Han må virkelig ikke kunne lide dig, Pádraic.
Fingre!
Jøsses. Han mener det alvorligt.
Ja, det gør han!
Man kan se det i hans øjne.
Bare fordi han synes, du er kedelig.
Det er at gå for vidt!
Hvem fortalte dig om det med, at jeg er kedelig?
Jeg overhørte det. Hvad skulle jeg gøre?
Jeg synes ikke, du er kedelig.
Og hvis jeg skulle skære noget af mig selv
for hver kedelig person, der kom her, ville jeg kun have hovedet tilbage.
Synes du, jeg er kedelig, Gerry?
Nej.
Når det er sagt...
Så har jeg altid ment, at I to var et sjovt makkerpar.
- Nej, vi var ej. - Jo, I var.
Det var I. Tydeligvis.
For nu vil han hellere lemlæste sig selv end at tale med dig.
Colm var altid mere af en tænker.
Hvorfor er alle... Jeg tænker.
Nej, du gør ej, Pádraic.
- Nej, Pádraic. - Det gør din søster.
- Ja, det gør Siobhán. - Du er mere en...
Du er mere en... Hvad er han?
Du er en af livets gode fyre.
Du er en af livets gode fyre, ja. På nær, når du er fuld.
På nær, når du er fuld, ja.
Jeg har altid ment, det var en god ting at være.
En af livets gode fyre.
Nu lyder det som det værste, jeg nogensinde har hørt.
Tag det ikke sådan, Pádraic.
Vi er på din side.
Hvad smiler du ad?
Hvorfor surmuler han sådan? Han er bare en mand, folkens!
En fed, rødhåret mand!
Altså...
Lad mig sige jer dette. I er virkelig nogle surmulende værter.
Heldigvis skal du kun udholde os én nat,
og prøv at spise med munden lukket.
Hvor er vi, Frankrig?
Kan du sige noget til ham, Pádraic?
Stop med at være en lille nar, Dominic.
Nej. Angående det med at smaske.
Colm Doherty og hans fede fingre.
Han ville nok ikke engang kunne skære gennem spækket på dem.
Hvad med at få ham til at tage én finger for at sikre, han ikke bluffer?
Nej, det ville vi ikke.
Jeg ville få ham til at tage én finger for at sikre, han ikke bluffer.
For hvis det går helt galt,
så kan han stadig spille violin med fire fingre, tror jeg.
Eller banjo.
Det ønsker vi ikke. Vi vil ikke have noget med ham at gøre.
Det vil du ikke. Men fjolset her vil gerne.
Ja, jeg er et fjols.
Du er ikke et fjols!
Jøsses.
Dette er et deprimerende hjem.
Foretrækker du dit eget?
Jeg hører, det er så muntert.
Touché.
Tou-hvad?
Ché. Touché. Det er fransk.
Hvordan kan det være, Siobhán, at du aldrig blev gift?
Det rager sgu ikke dig, hvorfor jeg ikke blev gift.
Hvorfor ikke?
Var du aldrig vild?
Vild? Om jeg var vild?
Jeg ved ikke, hvad du snakker om, Dominic.
Vild, hvordan? Vred?
For nu er jeg ved at blive vred, siger jeg dig!
Ikke vred. Vild.
Du bliver bare ved at sige vild, Dominic!
- Vild! - Min bror sagde det, ikke?
At du ville blive smidt ud, hvis du spillede dum?
Han sagde lummer, ikke dum.
Men du har fejlet i begge dele, ikke?
Det har jeg.
Jeg går i seng, og han bliver ikke én nat mere, Pádraic.
Jeg er ligeglad med, hvor deprimeret du er. Jeg foretrækker æslet.
Det mislykkedes igen.
Men man er nødt til at prøve, du ved.
Her.
I to skal nok klare jer.
Vil vi?
Hej, fru O'Riordan, mælken står klar udenfor.
Så nu skylder du mig vist for to uger.
Ingen har nyt fra din side af øen, Pádraic.
Vil du være ligesom dem?
Det er jeg desværre, fru O'Riordan. Og jeg har lidt travlt, så...
Eileen Coughlan havde ingen nyheder.
Vincent Shaughnessy havde ingen nyheder.
Det var en dårlig uge for nyheder. Men sådan er det sommetider.
ColmSonnyLarry havde ingen nyheder.
Havde han ikke?
Den mand taler aldrig.
- Jo, sommetider. - Med sig selv.
Nå, men du skylder mig for to uger, fru O'Rioardan.
Som jeg sagde.
De damer.
Det er Peadar.
Peadar har altid en masse nyt.
- Hvilke nyheder har du, Peadar? - Nyheder, siger du?
En fyr begik selvmord ovre ved Rosmuck.
Han gik ned i en sø.
Niogtyve år, og der var intet galt med fjolset.
Gudbevares!
Nej, ikke "Gudbevares." Et fjols!
En anden fyr,
selvfølgelig protestant,
Han stak sin frue i Letterkenny.
Seks gange stak han hende.
Du gode gud! Og døde hun, Peadar?
Hun døde, ja.
Det var ikke med en ske, han stak hende.
Det er mange nyheder.
Denne mand har ingen, vel?
- Stukes har aldrig nyheder. - Stukes!
Sjovt.
Der var lidt nyheder, jeg huskede, fru O'Riordan.
Dominic Kearneys far slog Dominic til plukfisk med en kedel i lørdags,
og nu bor Dominic hos mig og min søster.
Så nu vil hans far i det mindste ikke tæske ham i lidt tid.
Og han er politimand.
Er det ikke nyheder?
Ham Dominic er en skrækkelig fyr.
Det er ikke nyheder.
Han var ilde tilredt, da jeg så ham.
Jeg ville selv tæske ham med en kedel, hvis jeg var yngre.
Men det er nyheder.
Der er ikke nyheder. Det er elendige nyheder.
Okay, fru O'Riordan, tak for...
Vi ses, når vi ses.
Og du kan fortælle min skide søn,
at han bør være hjemme til te,
ellers tæsker jeg jer begge
og din kedelige søster!
Hej, Colm.
Ses vi på Jonjos i aften til den pint, du skylder mig?
Jeg skylder dig ikke en pint.
Ja, Peadar.
Du er en god mand.
Holdt.
Hvad siger du, Jenny?
Skal vi gå på pubben alene?
Det gør vi. Kom.
Én øl til dig, unge dame, og så er det hjem med dig.
Jeg har en skjorte, der skal stryges.
Okay, far.
Ja. Jeg skal til fastlandet i morgen.
Det er derfor, jeg har brug for den rene skjorte.
"Og hvorfor skal du til fastlandet i morgen, Peadar?"
Tak, fordi du spurgte, Colm. Lad mig sige dig hvorfor.
De har bedt om ekstra arbejdskraft til et par henrettelser
i tilfælde af, at der er postyr.
De betaler mig seks skillinger og en frokost.
Jeg havde ellers gjort det gratis.
Jeg har altid gerne ville se en henrettelse. Hvad med dig?
Jeg havde dog foretrukket en hængning.
Hvem henretter de?
Et par Free State-fyre henretter et par IRA-fyre.
Eller er det omvendt?
Jeg har svært ved at følge med nu om dage.
Var det ikke meget nemmere, da vi var på samme side,
og det bare var englændere, vi dræbte?
Det vil jeg mene. Jeg foretrak det.
Men du er ligeglad med, hvem der henretter hvem?
For seks skillinger og en frokost, nej, så er jeg ligeglad!
De kunne henrette dig.
Hvorfor kommer du ikke med mig?
Du kunne skrive en elendig sang om det.
Jeg laver bare sjov.
Hvem er de?
Musikstuderende fra Lisdoonvarna, tror jeg.
Endnu en whisky, Jonjo.
Du går til den i aften, Pádraic.
Jaså? Hvad rager det dig?
Pádraic, nu skal du ikke...
Hent Siobhán, Dominic, gider du?
Hvad vil du, din skiderik?
Vil du have tæsk igen?
Jeg må vel gerne tale med dig, strømer?
Det er bare flommevom, jeg ikke må tale med.
Faktisk ville jeg foretrække, du heller ikke taler til mig.
Nå, men alligevel...
Vil du vide, hvad de to ting, jeg hader mest
- på Inisherin, er? - Ikke rigtigt.
Den første...
...er politimænd
Den anden...
...er fede violinister.
Og den tredje...
Vent, jeg havde noget sjovt. Hvad var det nu?
Jeg starter forfra. Det første...
...er politimænd.
Det andet...
...er fede violinister.
Fede violinister.
Satans, hvad var det tredje?
Gå tilbage til dit folk nu, Pádraic. Jeg mener det alvorligt.
Så du mener det alvorligt?
Og du taler til mig?
Siobhán!
Pádraic er hjernelam på whisky, og Colm er der.
Du må hellere komme.
Du, Colm Doherty. Ved du, hvad du plejede at være?
Nej, Pádraic, hvad plejede jeg at være?
Rar!
Du plejede at være rar!
Ikke sandt?
Og ved du, hvad du er nu?
Ikke rar.
Nå...
Så varer rarhed åbenbart ikke ved, hva', Pádraic?
Men vil du vide, hvad der varer ved?
Hvad? Og sig ikke noget dumt som musik.
- Musik varer ved. - Jeg vidste det!
Og malerier varer ved. Og poesi varer ved.
Det gør rarhed også.
Ved du, hvem vi husker...
...for hvor rare de var i det 17. århundrede?
- Hvem? - Absolut ingen.
Alligevel husker vi alle datidens musik.
Men enhver kender Mozarts navn.
Ikke mig, så dér røg dén teori.
Desuden taler vi om rarhed.
Ikke hvad-er-det-nu-han-hedder.
Min mor, hun var rar.
Hende husker jeg.
Og min far var rar. Ham husker jeg.
Og min søster er rar.
Hende vil jeg huske for evigt.
- Hvem vil ellers det? - "Hvem vil ellers" hvad?
Huske Siobhán og jeres rarhed?
Det vil ingen.
Om 50 år...
...vil ingen huske nogen af os.
Dog vil musikken fra en mand, der levede for to århundreder siden...
"Dog" siger han, som om han er engelsk.
Kom hjem, Pádraic.
Jeg er skideligeglad med Mozart...
...og Borvoven...
...og alle de andre skiderikker med sjove navne.
Jeg er Pádraic Súilleabháin.
Og jeg er rar.
Kom hjem.
Så du vil hellere være venner med fyren her, vil du?
En fyr,
der slår sin egen søn sort og blå hver aften, han ikke piller ved ham.
Det har jeg aldrig fortalt ham, far. Han er bare fuld nu.
Du plejede at være rar.
Eller var du aldrig det?
Åh gud.
Måske var du det aldrig.
Jeg skal nok tale med ham, Colm. Du behøver ikke gøre noget drastisk.
Han vil ikke genere dig igen.
Det er en skam.
Han har aldrig været så interessant. Jeg tror, jeg synes om ham igen.
Det var i øvrigt det 18. århundrede. Mozart.
Ikke det 17.
Siobhán Súilleabháin! Jamen dog.
Jeg kom bare efter lidt bacon, fru O'Riordan. Jeg kan ikke sludre.
Der er et brev til dig.
Åbnede det sig selv?
Ja, det må være varmen.
Er det et jobtilbud?
Er det et jobtilbud fra et bibliotek på fastlandet?
Ti stykker bacon, tak, fru O'Riordan.
Du fortæller mig aldrig noget!
Han ville bryde sammen, hvis du rejste.
Ingen rejser!
Hør, jeg kom ikke for at sludre.
Jeg ville bare sige, at det var whiskyen, der talte i går.
Hvad med i går?
Hvad end jeg sagde.
Hvad var det, du sagde?
Jeg husker ikke meget af det,
men det grundlæggende var vist ikke for godt.
Du ved altid alting, ikke?
Jeg ville bare sige undskyld.
Kan vi lade det ligge der?
Hvorfor kan du ikke bare lade mig være i fred, Pádraic?
Har jeg ikke sagt det?
Jeg ved det. Jeg ville bare...
Hvorfor kan du ikke bare lade mig være i fred?
- Hvad laver du? - Jeg ved det ikke.
For fanden altså.
Hvordan går det med din nye sang?
Hvad?
For guds skyld, Pádraic.
Hvor mange gange mere?
Jeg sender ikke mit æsel udenfor, når jeg er trist, okay?
Jeg samlede tråde af lort op i går, efter du lukkede hende ind!
Der var ingen tråde i æslets lort.
Det var halm, hvis det var noget.
Måske var det halm.
Jeg henter vores grød.
Var jeg forfærdelig i går?
Nej, du var dejlig.
Jeg ved, jeg ikke var dejlig, Siobhán.
Jo, i det, du sagde om mig.
Selvfølgelig sagde jeg dejlige ting om dig.
Hvad kan man ellers sige?
Hvad var det? En fugl?
Hvad var hvad?
Den der banken på døren.
En fugl?
- Ja. - Nej.
Hvad var det så?
- En banken på døren? - Ja!
Hvad var den banken?
Det var...
Det er svært at lyve...
Det var...
...en finger.
En hvad?
Finger.
Jøsses, Siobhán! Du skræmmer den lille fyr!
Smid den ud, Pádraic!
Jeg smider ikke hans finger ud! Den bliver snavset!
Hvor har du lagt den?
Skotøjsæske.
Åh, du godeste.
Nå...
Han mener det altså alvorligt.
Skal den være herinde?
Når jeg er færdig med min grød, bringer jeg den tilbage til ham.
Er du dum?
Er du fucking dum?
Nej, jeg er ikke dum. Vi har haft denne diskussion.
Du må lade ham være i fred, Pádraic. For altid!
Mener du det?
Ja, det gør jeg!
Han skar sin skide finger og smed den efter dig!
Ikke efter mig.
Hvad skal vi gøre?
Vi kan ikke beholde en mands finger.
Herregud, Colm!
Gjorde det ondt?
Skrækkeligt i begyndelsen. Jeg troede, jeg skulle besvime.
Men nu føles det sjovt nok fint nok, midt i al spændingen.
Vil du have en kop te?
Ellers tak, Colm. Jeg kom bare for at give dig din finger tilbage.
Jaså?
Tak.
Det er faktisk blevet ganske skyfrit.
Det havde jeg ikke troet.
Hvad vil du have, han skal gøre, Colm?
For at afslutte alt dette?
Tavshed, Siobhán.
Bare tavshed.
Endnu en tavs mand på Inisherin, bevares!
Så får du tavshed.
Det handler ikke om Inisherin.
Det handler om en kedelig mand, der lader en anden mand være i fred.
"En kedelig mand"! I er alle skide kedelige!
Med jeres trivielle klager over ingenting!
I er alle skide kedelige!
Jeg skal nok sørge for, han ikke taler til dig længere.
Gør det.
Ellers bliver det dem alle fire næste gang, ikke blot den ene.
Det mener du ikke.
Det vil ikke hjælpe din skide musik.
Nej.
Nu forstår vi hinanden.
Jeg tror, du er syg, Colm.
Jeg frygter sommetider, at jeg blot distraherer mig selv,
mens jeg afværger det uundgåelige.
Gør du ikke?
Nej, det gør jeg ikke.
Jo, du gør.
POSTKONTOR TELEGRAFKONTOR
Declan!
Hejsa!
Vil du have et lift?
Gerne.
Tak, makker.
Åh nej, du er vel ikke ham den studerende fra Lisdoonvarna?
Jo. Jeg hedder Declan.
Hvorfor?
På posthuset bad de mig finde
en studerende ved navn Declan fra Lisdoonvarna.
Du har modtaget et telegram.
Fra din mor.
Min mor er ikke længere iblandt os.
Ikke din mor, undskyld.
Sagde jeg din mor? Din tante. Ja, din tante.
Det handler om din far.
Hvad er der med far?
En brødvogn påkørte ham.
- Brødvognen? - Ja.
De sagde, du bør skynde dig hjem, så han ikke dør alene.
Dør?
Eller får det værre, alene.
Det er umuligt.
Det er ikke umuligt.
- Brødvogne kører ofte folk ned. - Jeg ved det!
Det var sådan, min mor døde.
Hvis det er den samme skide brødbil, slår jeg dem ihjel.
Tak.
Hvorfor talte du med bådfyren?
Det rager ikke dig.
Selvfølgelig rager det mig. Er jeg ikke loven?
Din skide idiot.
Du kan fortælle din klynkende bror,
at jeg snart kommer og giver ham de tæsk, jeg skylder ham.
Tæsk?
Det ville være godt. Det kan distrahere ham.
Du er en frygtelig sær dame.
Det er klart, ingen kan lide dig.
Goddag, fru McCormick.
Et dødsfald vil ske i Inisherin før måneden er omme.
Et dødsfald, siger du?
Måske endda to dødsfald.
Det ville være trist.
Vi må bede til Herren,
at det hverken bliver dig eller den stakkels Siobhán.
Er det nu en rar ting at sige?
Jeg prøvede ikke at være rar.
Jeg prøvede at være nøjagtig.
Det var satans.
Hvad er der galt?
Ingenting.
Min far vil dræbe dig på søndag.
fordi du nævnte, at han piller ved mig.
Vil han reelt myrde mig
eller bare give mig lidt tæsk?
Han giver dig nok bare lidt tæsk, tror jeg.
Selvom han har dræbt en mand engang.
Jeg er ked af, jeg talte over mig, Dominic.
Jeg var ustyrlig den aften.
Du var sjov bortset fra den del.
Så jeg forstår ikke, hvorfor ham den fede smed sin finger efter dig.
Han havde det fint, da du skældte ham ud.
Nej, han havde ej.
Havde han?
"Pádraic har aldrig været mere interessant," sagde han.
"Jeg tror, jeg kan lide ham igen nu."
Ja.
Måske var hans tanke bare at få dig til at skifte gear
og begynde at tale din egen sag.
Tror du?
Ja, og stoppe med at være en
klynkende lille skid.
Jeg har faktisk ikke været en klynkende lille skid for nylig.
Jaså?
I går var der en musiker, som Colm havde det storartet med.
Og hvad gjorde jeg? Jeg bortviste ham fra øen.
Gjorde du? Hvordan?
Jeg sagde, en brødvogn havde kørt hans far ned,
og at han burde skynde sig hjem, før han døde.
Det er den ledeste ting, jeg nogensinde har hørt.
Ja, det var lidt ledt, men...
...han klarer sig, når han kommer hjem og ser, hans far ikke blev kørt ned.
Jeg troede, du var den rareste af dem.
Det viser sig, at du er ligesom dem.
Jeg er den rareste af dem.
Hør nu, Dominic!
Måske er jeg ikke en munter fyr!
Måske er dette mit nye jeg!
Ja.
Måske er dette mit nye jeg!
Hejsa!
Jøsses, Dominic!
Vil du stoppe med at snige dig ind på folk?
Du gav mig næsten et hjerteanfald!
Jeg sneg mig ikke ind på dig.
Jeg slentrede ind på dig.
Mellem dig og den ghoul, jøsses!
Jeg kalder hende også en ghoul, fordi det er hun.
Vi har godt nok meget til fælles, du og jeg.
Vi kalder gamle mennesker ghouls og den slags.
Det er en flot, gammel sø, hva'?
Jeg er glad for, at jeg fangede dig.
For der var faktisk noget, jeg ville spørge dig om.
Og nu hvor jeg har opdaget, hvor meget vi har til fælles,
får jeg endnu mere lyst til at spørge.
Vi har ingenting til fælles.
Spring ikke til konklusioner.
Men ja, jeg ville spørge om...
...noget i retning af...
Jeg burde have planlagt det her.
Jeg ville spørge...
Du kunne vel ikke finde på at...
...forelske dig i en dreng som mig, vel?
Dominic, det tror jeg ikke, kære.
Nej. Det tænkte jeg nok.
Ikke engang i fremtiden, når jeg er på din alder?
Nej, det tænkte jeg nok.
Jeg tænkte bare, jeg ville spørge for en sikkerheds skyld,
for man må tage chancer, du ved.
Der røg den drøm.
Nå...
Jeg må hellere gå derover og gøre den ting, jeg skulle gøre derovre.
Jeg gik fra Mallow Town
Til Aghadoe, Aghadoe
Jeg tog hans hoved fra fængselsporten til Aghadoe
Kom nu, Sammy, du skal også danse.
Som en irsk konge sover han i Aghadoe
Hvordan går det, fede?
Går du og danser med din hund?
Hvem vil ellers danse med dig? Din stakkels hund har intet valg.
Og hvis du er for uhøflig til at tilbyde mig en stol,
så tager jeg selv en.
Hvad siger du så til den hilsen?
Har du mistet forstanden?
Om jeg har mistet forstanden?
Nej, jeg har faktisk ikke mistet forstanden.
Ikke nok med, at jeg ikke har mistet forstanden,
jeg har endda ti fingre til at bevise det.
Hvor mange fingre har du til at bevise det?
Ni fingre.
Og ni fingre er indbegrebet af, du har mistet forstanden.
Nemlig. Indbegrebet!
Ikke tale om! Jeg kom ikke for at blive slikket på!
Jeg kom efter det modsatte.
Hvad er det modsatte af slik?
Hvad kom du for?
Jeg kom ikke for noget.
Jeg ville bare sparke din dør ind og skælde dig ud.
Det har du gjort, så nu må du gerne gå.
Jeg er ikke færdig.
Jeg er færdig med døren, men ikke med at skælde ud.
Det gik lige så godt, Pádraic.
Ikke for mig.
Jeg havde det skrækkeligt.
Okay, jeg havde det godt.
Det hele kan ikke handle om dig.
Jo, det kan.
- Der er to af os i det her. - Nej, der er ej.
Det kræver to at danse tango.
Jeg danser ikke tango.
Du dansede da med din hund.
Apropos tango, hvordan går det så med din nye sang?
Jeg har faktisk lige skrevet den færdig.
I morges.
Colm, det er storartet!
Det var derfor, jeg dansede med min hund.
Jeg plejer ikke at danse med min hund.
Det er fint at danse med sin hund.
Jeg ville danse med mit æsel, hvis jeg kunne. Og den kunne.
Er den god?
Din sang?
Hvad hedder den?
"The Banshees of Inisherin," tænkte jeg.
Der er ingen banshees på Inisherin.
Jeg synes bare godt om de dobbelte sh-lyde.
Klart.
Der er masser af dobbelte sh-lyde på Inisherin.
Ja.
Måske er der også banshees.
Jeg tror bare ikke, at de skriger for at varsle om døden længere.
Jeg tror bare, de læner sig tilbage i morskab og observerer.
Varsle?
Ja.
Jeg bliver ved at tænke på at spille den til din begravelse.
Men det ville ikke være rimeligt for nogen af os, vel?
Det er godt, du skrev din sang færdig, Colm.
Det er mere end godt.
Det er rigtig godt.
Skal vi mødes nede på pubben, Colm?
Vi kunne fejre din sang.
Kun hvis du har lyst.
Men jeg kunne gå i forvejen og bestille.
Gør du det, Pádraic.
Altså går op...
og bestiller?
Så gør jeg det.
Jøsses, det gik godt! Og på vejen kan jeg
måske finde din studenterven, ham Declan!
Jeg sagde, hans far var døende, så han ville
lade os være i fred, men det er fint nu.
Han må gerne være med.
Hvorfor sidder du derovre, når jeg er her?
Jeg tænkte bare, jeg ville sidde alene, du ved.
Og vente på min ven.
Laver du sjov med mig?
Din firfingrede ven?
Laver du sjov med mig?
Nej, jeg gør sgu ej.
Han havde bare brug for lidt skældud.
Siobhán, vil du have en sherry?
- Nej. - Klart.
Hvad laver du?
- Mig? - Ja, dig.
Ingenting. Jeg drikker bare.
- Du venter ikke? - Jeg venter ikke.
Han venter, Siobhán. Han venter på Colm Doherty.
Jeg venter ikke.
Han fortalte mig lige, at han venter.
Sladrehank!
Kom hjem med mig, Pádraic. Jeg har noget at tale med dig om.
Har du noget at tale med mig om?
Det lyder...
Jeg vil ikke tale om noget.
Det er du nødt til, for jeg rejser.
Rejser du?
Som i at du rejser?
Som i...
...at du ikke bliver her?
Ja.
Men hvad med mig?
Hvad med dig?
Jeg har slet ingen venner tilbage!
- Du har Dominic. - Sludder!
Han kan heller ikke lide mig længere.
Tænk, at selv landsbytossen er blevet vred på mig...
Og hvem skal lave mad?
Ja, det er dit første spørgsmål! "Hvem skal lave mad?"
Nej, det var ej. "Hvad med mig?" var mit første spørgsmål.
Pádraic.
Pádraic!
Nu? Men du kan ikke rejse nu!
Jo, jeg kan.
Jeg kan ikke udstå mere af denne galskab!
Hvad fanden sagde du til ham, Pádraic?
Ikke rigtig noget.
Jeg havde en snak med Dominic tidligere.
Og vi talte om en ny ting med...
...at tale min egen sag, som vi tænkte, jeg burde prøve.
Gud!
Alt gik fint, indtil han huggede alle sine fingre af.
Mine bøger kunne ikke være der.
Vil du passe på dem for mig?
Gå ikke, Siobhán.
De er alt, hvad jeg har.
Bortset fra det åbenlyse.
Du kommer snart tilbage, ikke, Siobhán?
Åh, Pádraic!
Sig ikke: "Åh, Pádraic."
Sig ja.
Jenny.
Åh.
Jeg vil ikke snakke.
Dræb nu ikke hans hund.
Sig ikke ting,
der ikke passer i første omgang,
din skide galning!
"Galning!"
Hvorfor skulle jeg gøre dig ondt?
Du er det eneste gode ved ham.
Hvordan går det, Pádraic? Du ser godt ud.
Herligt, drenge.
Jeg har ikke brug for din undskyldning, okay?
Det er en lettelse for mig.
Så lad os bare sige, vi er kvit,
og blive enige om at skilles for evigt denne gang.
Dine fede fingre dræbte mit lille æsel i dag.
Så nej, vi er ikke kvit.
Dette er blot begyndelsen.
- Du laver sjov. - Nej.
Jeg laver ikke sjov.
Så i morgen, søndag,
Guds dag, omkring klokken to,
går jeg op til dit hus og sætter ild til det,
og forhåbentlig vil du stadig være derinde.
Men jeg tjekker ikke.
Bare sørg for at efterlade din hund udenfor.
Den har jeg intet imod.
Eller du kan gøre alt, du kan, for at stoppe mig.
Vi tager dette med i graven.
Det gør én af os i hvert fald.
Her.
Jeg har et udestående med dig, kedelige.
Bor min lille skiderik hos dig igen?
Lad ham være, Peadar. Hans æsel er lige gået bort.
Jaså?
Ham den lille?
Jøsses, drenge, så meget siger jeg jer...
Klokken to.
Jeg dræbte et lille æsel.
Det var et uheld...
...men jeg har det dårligt med det.
Tror du, Gud går op i små æsler, Colm?
Jeg frygter, at han ikke gør det.
Og jeg frygter, at det er der, det hele er gået galt.
Er det dét?
Er hvad dét?
Glemmer du ikke et par ting?
Nej, jeg har vist sagt det hele.
Ville du ikke mene, at det er en synd at slå en politimand?
Sludder.
Hvis det er en synd at slå en politimand,
så kan vi lige så godt pakke sammen og tage hjem.
Og selvlemlæstelse er en synd.
Det er en af de største.
Er det?
Selvlemlæstelse... Dér har du mig.
Gange fem.
Hvordan går det med fortvivlelsen?
Det er lidt tilbage.
Men du vil ikke gøre noget ved det?
Jeg vil ikke gøre noget ved det, nej.
Kære Pádraic...
Jeg er vel forskanset på fastlandet, og her er vidunderligt.
En flod løber forbi mit vindue i skrivende stund,
og folk her virker allerede mindre bitre og vanvittige.
Det er vist, fordi mange af dem er fra Spanien.
Jeg ville nævne, at her står en gæsteseng klar til dig, Pádraic.
Og eftersom krigen snart er forbi, tror jeg også, der ville være arbejde.
For der er intet for dig på Inisherin.
Der er blot mere dysterhed og nag
og ensomhed og ondsindethed
og den langsomme vej mod døden.
Og det kan man finde hvor som helst.
Så kom, Pádraic. Rejs derfra.
Dominic kan passe Jenny og resten af dine dyr.
De kunne flytte ind i huset sammen.
Så kom nu, Pádraic, jeg beder dig.
Før det er for sent.
Kære Siobhán.
Naturligvis, ved jeg ikke, hvad "forskanset" betyder,
men tak for tilbuddet om den gratis seng og alt det.
Men jeg kommer desværre ikke.
Som jeg nævnte, er mit liv på Inisherin.
Mine venner, mine dyr.
Selv nu, i skrivende stund,
ser lille æsel Jenny på mig og siger...
"Rejs ikke, Pádraic. Vi ville savne dig."
Og han nusser mig, den tosse.
Væk med dig, Jenny.
Derudover...
...og det er faktisk ret trist...
vil jeg desværre ikke kunne spørge Dominic om noget.
For de fandt ham i søen i morges.
Han må være gledet og faldet i.
Så ingen vil kunne tage sig af dyrene.
Mere er der ikke at sige.
Bortset fra at jeg elsker dig, Siobhán.
Og jeg savner dig.
Og jeg håber, jeg ser dig igen en dag.
Hvis du nogensinde kommer hjem igen.
Kom hjem, Siobhán.
Kærlig hilsen, din bror,
Pádraic Súilleabháin.
Mit hus gør os vel kvit.
Hvis du var blevet i dit hus, havde det gjort os kvit.
Men det gjorde du ikke, vel, så vi er ikke kvit, vel?
Jeg er ked af det med dit æsel, Pádraic.
Det er jeg ærligt talt.
Jeg er skideligeglad.
Jeg har ikke hørt geværild fra fastlandet i et par dage.
Jeg tror, de er ved at være færdige.
De går sikkert snart i gang igen, tror du ikke?
Nogle ting kommer man aldrig videre fra.
Og det er en god ting.
Pádraic.
Tak, fordi du tog dig af min hund.
Når som helst.
Til minde om Jon Gregory
Oversættelse: Jonas Kloch